Diari Oficial de la Generalitat Valenciana


Sumari del DOGV 6739, del 22-03-2012 (2012/2693)

Extracte de resolucions de la Secretaria Autonòmica de Justícia, per les quals s'acorda la inscripció en el Registre de Fundacions de la Comunitat Valenciana de les entitats Fundació Trinidad Alfonso Mocholí, Fundació de la Comunitat Valenciana; Fundació Agromuseu de Vera de la Comunitat Valenciana, i Fundació de la Comunitat Valenciana per a la Promoció Estratègica, el Desenrotllament i la Innovació Urbana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6739

Data del DOGV
:   22-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2693


Data del document
:   12-03-2012

Organisme emissor
:   Conselleria de Justícia i Benestar Social

Tipus de document
:   Extracte

Extracte de resolucions de la Secretaria Autonòmica de Justícia, per les quals s'acorda la inscripció en el Registre de Fundacions de la Comunitat Valenciana de les entitats Fundació Trinidad Alfonso Mocholí, Fundació de la Comunitat Valenciana; Fundació Agromuseu de Vera de la Comunitat Valenciana, i Fundació de la Comunitat Valenciana per a la Promoció Estratègica, el Desenrotllament i la Innovació Urbana. [2012/2693]  
En compliment del que disposa l'article 29.h) de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en el qual s'establix com a funció específica del Protectorat «donar publicitat a l'existència i a les activitats de les fundacions», s'indica el següent:  
  
Primer  
Per Resolució de 2 de febrer de 2012, del secretari autonòmic de Justícia de la Conselleria de Justícia i Benestar Social, es va inscriure en el Registre de Fundacions de la Comunitat Valenciana la Fundació de la Comunitat Valenciana per a la Promoció Estratègica el Desenrotllament i la Innovació Urbana, amb el número 560V, i classificada amb el caràcter de científica i econòmica, d'acord amb la seua finalitat de promoció de la innovació tecnològica i el foment d'esta entre els seus beneficiaris. El domicili radicarà en la plaça d'Ajuntament, número 1, en el municipi de València, CP 46061.  
  
La Fundació té com a objecte donar suport i incentivar, en el municipi de València, el desenrotllament i la innovació en els seus diversos vessants, i a este objecte:  
- Impulsar l'ús i les aplicacions de les noves tecnologies entre els empresaris i els ciutadans de la ciutat de València.   
- Promoure la innovació científica, social i tecnològica, així com l'intercanvi internacional en la gestió i la governabilitat urbana.  
- Impulsar la competitivitat i la cohesió social de València en l'àmbit de les noves tecnologies i l'economia del coneixement.  
- Afavorir el protagonisme de la ciutadania i l'enfortiment de l'espai cívic.  
- Millorar la competitivitat tecnològica del teixit socioeconòmic.  
  
Correspon al Patronat de la Fundació determinar la manera en què s'han de complir els fins enumerats en este article. Les prestacions de la Fundació s'atorgaran de forma no lucrativa.  
El desenrotllament de l'objecte de la Fundació s'efectuarà a través d'alguna de les formes d'actuació següents:  
Respecte als ciutadans, millorar-ne la qualitat de vida a través del foment i la promoció de l'ús de les tecnologies de la informació i la comunicació.  
Respecte al sistema empresarial, promoure la innovació en els sectors productius i empresarials de la ciutat de València.  
Respecte a l'administració local, impulsar aplicacions al servici de la innovació urbana a fi de modernitzar els servicis municipals i oferir una resposta més àgil i eficaç als ciutadans.  
  
És potencial beneficiari de la Fundació la societat valenciana en general. La Fundació atorgarà amb criteris d'imparcialitat, objectivitat i no discriminació els seus beneficis a les persones o les entitats que reunisquen les condicions expressades anteriorment i que estime el Patronat que són legítims creditors d'estos, d'acord amb les bases, normes o regles que establisca a este efecte.  
No podrà al·legar ningú davant de la Fundació el dret preferent a gaudir dels seus beneficis ni imposar la seua atribució a una persona o una entitat determinada.  
Este article ha de conjugar-se amb l'article 5 dels mateixos estatuts, «àmbit d'actuació», conforme al qual la Fundació desenrotllarà les activitats principalment en el terme municipal de València, i la seua activitat estarà circumscrita als residents en este terme municipal.   
  
Per això, es desprén d'estos, i a causa de l'orde de l'articulat, que la voluntat del fundador és que els beneficiaris siguen principalment els residents en la localitat de València i que, al seu torn, formen part de la societat valenciana.   
En tot cas, la Fundació haurà de reflectir amb major nitidesa en els seus estatuts, a través de l'oportuna modificació estatutària, la congruència entre ambdós preceptes estatutaris.  
  
Segon  
Per Resolució de data 28 de desembre de 2011, del secretari autonòmic de Justícia de la Conselleria de Justícia i Benestar Social, es va acordar inscriure en el Registre de Fundacions de la Comunitat Valenciana l'entitat denominada Fundació Agromuseu de Vera de la Comunitat Valenciana, amb el número 559V, i classificar-la de caràcter científica i cultural. El seu domicili radicarà en el complex Molí - Ermita de Vera, siti al costat del camí de l'Església de Vera (carrer de l'Església de Vera, 16), en el municipi de València, CP 46937.  
La Fundació té com a objecte l'estudi i la investigació de fons bibliogràfics, culturals, etnogràfics, tècnics i científics relacionats amb l'agronomia i ciències afins.  
El desenrotllament de l'objecte de la Fundació s'efectuarà a través d'alguna de les formes següents d'actuació:  
- Foment per a la cessió o l'adquisició de fons bibliogràfics, culturals, etnogràfics, tècnics i científics relacionats amb l'agronomia, l'enginyeria agronòmica i ciències afins.  
- Estudi dels fons bibliogràfics, culturals, etnogràfics, tècnics i científics pel públic en general i molt especialment per investigadors, estudiants, tècnics i professionals de l'agronomia, enginyeria agronòmica i ciències afins.  
- Foment de les anàlisis, estudis, treballs i tesis sobre l'Horta Valenciana i el seu patrimoni cultural.  
- Foment d'estudis, investigacions i difusió de la ciència agronòmica i ciències afins.  
- Organització d'exposicions dels fons de la Fundació, així com promoure conferències i reunions per a donar a conéixer estos fons i la seua importància per a la cultura valenciana.  
Correspon al Patronat de la Fundació determinar la manera en què s'hauran de complir els fins determinats en este article. Les prestacions de la Fundació s'atorgaran de forma no lucrativa.  
En tot cas, l'ordenació i la materialització dels fins podrà ser feta per la Fundació bé individualment bé en col·laboració amb altres fundacions o entitats, públiques o privades, religioses o civils.  
  
Seran potencials beneficiaris de la Fundació totes les persones físiques o jurídiques que es dediquen o es proposen dedicar-se a algun dels fins i les activitats establits en l'article 6 d'estos Estatuts, llevat del que disposa l'article 3.4 de la Llei 8/1998, de 9 de desembre, de Fundacions de la Comunitat Valenciana.   
  
Tercer  
Per Resolució de data 28 de desembre de 2011, del secretari autonòmic de Justícia de la Conselleria de Justícia i Benestar Social, es va acordar inscriure en el Registre de Fundacions de la Comunitat Valenciana la Fundació Trinidad Alfonso Mocholí, Fundació de la Comunitat Valenciana, amb el número 558V i classificar-la amb el caràcter de cultural, sota la tutela del Protectorat que exercix la Generalitat Valenciana. El seu domicili radicarà en el carrer de Gómez Ferrer, núm. 5, 46572 Tavernes Blanques (València).  
La fundació té com a fins:  
- La conservació, difusió i promoció dels vessants esportius, culturals i socials del València Basket Club, SAD dins de la comunitat esportiva i cultural i de la societat en general; la integració i identificació entre el Valencia Basket Club, SAD i la seua afició, i entre esta i la societat valenciana en general, i divulgar els valors esportius entre la ciutadania que faciliten un estil de vida sa i equilibrat.  
  
- Preservar, difondre i fomentar la formació i la pràctica de l'esport, en general, i del bàsquet, en particular, primordialment de l'esport base i amateur.  
- Fomentar la cultura, la música, l'entreteniment i l'oci.  
- El foment d'institucions i mesures que treballen sobre els problemes socials, econòmics, culturals i esportius de la Comunitat Valenciana.  
D'acord amb l'article 4, «activitats», per a la consecució dels fins esmentats en l'article anterior, la Fundació podrà realitzar les següents activitats, amb caràcter enunciatiu i no limitador:  
- Col·laborar en la forma adequada i convenient amb els poders públics i institucions públiques i/o privades en activitats coincidents o complementàries amb les de la Fundació.  
- Participació en programes d'altres països i amb altres entitats que realitzen activitats coincidents o complementàries amb la Fundació.  
  
- Contribuir amb la creació de premis, beques o ajudes al foment, impuls, manteniment, desenrotllament i protecció de les activitats socials, culturals, cíviques, educatives, artístiques i esportives pròpies de la tradició valenciana.  
- Crear escoles de bàsquet integrades per equips de diverses categories. Organitzar, donar suport i difondre la realització de tornejos de bàsquet relacionats amb l'esport base i amateur, i crear residències per a facilitar l'allotjament de jóvens esportistes.  
- Organització d'exposicions, conferències, col·loquis, cursos, seminaris o màsters.  
- Organització d'esdeveniments esportius, clínics, campus de bàsquet, esdeveniments culturals, musicals i qualssevol altres d'oci i entreteniment.  
- Elaboració, edició, publicació de llibres, revistes, fullets, material audiovisual i material multimèdia.  
- Disseny, projecció, construcció, promoció i explotació, a través de l'arrendament o altres sistemes, d'instal·lacions que de manera principal es dediquen a la pràctica de l'esport de base i/o amateur, a l'organització i explotació d'esdeveniments esportius, a ser seu de clubs esportius, a la celebració d'esdeveniments musicals, socials, culturals o qualssevol altres d'oci i entreteniment. Així com la millora, reforma, manteniment i gestió necessàries d'estes.  
- La construcció, promoció i explotació de museus, institucions culturals, arxius i biblioteques.  
- Crear beques i ajudes a jóvens esportistes econòmicament necessitats per a la pràctica de l'esport o perquè cursen estudis.  
Podran realitzar-se per si mateixes o a través de tercers activitats mercantils o industrials, sempre que coincidisquen amb l'objecte o la finalitat específica de la Fundació o siguen complementàries o accessòries d'estes, amb sotmetiment a les normes reguladores de la defensa de la competència, i sempre que això no implique una limitació injustificada de l'àmbit dels seus possibles beneficiaris. D'acord amb l'article 5 dels seus Estatuts, relatiu als beneficiaris:  
«Podrà ser beneficiari de la Fundació qualsevol persona nacional o estrangera, física o jurídica, pública o privada, a la qual estiguen dirigides les activitats que realitze la Fundació en el marc dels seus fins fundacionals i que el Patronat considere.  
La Fundació actuarà amb criteris d'imparcialitat i no discriminació en la determinació dels seus beneficiaris. No podrà al·legar ningú, ni individual ni col·lectivament, davant de la Fundació o dels seus òrgans, el dret a la realització o la participació en les seues activitats ni al gaudi dels seus beneficis, abans que siguen concedits, ni imposar la seua atribució a persones o entitats determinades».  
  
  
València, 12 de març de 2012.- El secretari autonòmic de Justícia: Antonio Gastaldi Mateo.